**CENU APTAUJA TNPz 2021/43**

**“Rotaļu kompleksa iegāde un uzstādīšana Valdemārpils pirmsskolas izglītības iestādē**  **„Saulstariņš” (atkārtoti)**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: **Rotaļu kompleksa iegāde un uzstādīšana Valdemārpils pirmsskolas izglītības iestādē “Saulstariņš”** **(atkārtoti).**
	2. Pakalpojuma sniedzējs to veic saskaņā ar tehnisko specifikāciju - 2.pielikums un Paskaidrojuma rakstam 4. pielikums.
	3. **Paredzamais līguma izpildes laiks**: Rotaļu laukumu apraksts norādīts tehniskajā specifikācijā, darba apjomi norādīti pievienotajā veicamo darbu tāmē. Paredzamais līguma izpildes laiks - četras nedēļas pēc līguma noslēgšanas. Līgums ar tirgus izpētes aptaujas uzvarētāju tiks noslēgts pēc uzvarētāja noteikšanas nekavējoties.
	4. Darbu izpildes vieta: Jaunā iela 1a, Valdemārpils, Talsu novads.
2. **Piedāvājuma iesniegšanas vieta**
	1. Piedāvājumus pretendenti iesniedz, nosūtot to uz e-pastu iepirkumi@talsi.lv līdz 2021. gada 7.jūlija plkst. 12.00.
	2. Kontaktpersona: Valdemārpils PII „Saulstariņš” vadītāja Daiga Feldmane t.29417402, e-pasts: daiga.feldmane@talsi.lv.
3. **Piedāvājuma noformēšana**
	1. Piedāvājumam pilnībā jāatbilst iegādājamo rotaļu platformu skaitam un veidam, kā arī veicamo darbu apjomiem. Piedāvājums jāiesniedz, sagatavojot pievienoto veicamo darbu tāmi 3. pielikums un 1. pielikumaformu. Piedāvājumam jāpievieno rotaļu kompleksa attēls, kompleksa drošības sertifikāti.
	2. Darba veicējam jābūt sertifikātam bērnu rotaļu laukumu montāžā un ierīkošanā. Sertifikāta kopija obligāti jāpievieno iesūtot pieteikumu dalībai cenu aptaujā.
	3. Pretendentam iepriekšējo 3 (trīs) gadu laikā ir līdzvērtīga rakstura un apjoma pieredze jaunu objektu un/vai esošu objektu pārbūves vai atjaunošanas būvdarbos, kur veikti rotaļu ierīču uzstādīšanas un montāžas darbi, t.i., pretendents, kā galvenais būvuzņēmējs (ģenerāluzņēmējs) ir izpildījis vismaz 1 (vienu) rotaļu kompleksa montāžas līgumu, kur veikti rotaļu laukumu montāžas un iekārtošanas darbi. Pie iesniedzamajiem dokumentiem jāpievieno aizpildīts 5. pielikums.
	4. Pretendents (t.sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	5. Piedāvājums jāsagatavo saskaņā ar LBN 501-17 “Būvizmaksu noteikšanas kārtība”.
	6. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *eiro* bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Visa līgumā paredzētā summa tiks samaksāta 20 darba dienu laikā pēc pieņemšanas – nodošanas akta parakstīšanas.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 3.punktā minētai kontaktpersonai līdz piedāvājuma iesniegšanas termiņa beigām.Objektu var apsekot, iepriekš sazinoties ar kontaktpersonu.
7. **Piedāvājumu iesniegšana, vērtēšana un lēmuma pieņemšana**: Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde**:
	1. Pārbaudīs piedāvājumu atbilstību Instrukcijā pretendentam norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām norādītajām prasībām. Neatbilstošie piedāvājumi netiks vērtēti.
	2. Pārbaudīs piedāvājumu atbilstību tehniskajai specifikācijai. Par atbilstošiem tiks uzskatīti tikai tie piedāvājumi, kuri atbilst visām tehniskajā specifikācijā norādītajām prasībām. Neatbilstošie piedāvājumi netiks vērtēti.
	3. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	4. 3 darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par tirgu izpētes izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi vai iesniegtie piedāvājumi neatbilst nosacījumu noteiktajām prasībām vai iestādei pieejamajam finansējumam.